Source: http://petitsioon.ee/monopol
Timestamp: 2018-06-21 13:47:07+00:00
Document Index: 4601134

Matched Legal Cases: ['§ 1', '§ 8', '§ 351', '§ 9', '§ 2', '§ 14', '§ 141', '§ 142', '§ 143', '§ 3', '§ 4', '§ 621']

Monopolidele seadusega päitsed pähe! - Petitsioon.ee
Monopolidele seadusega päitsed pähe!
04.03.2010 00:00 kuni 30.04.2010 23:59
33733 häält
Käesoleva petitsiooniga toetame Omanike Keskliidu poolt eelmisel kevadel koostatud ning Riigikogu menetlusse jõudnud Monopolide ohjamise seadusemuudatuset paketti.
Petitsioon eesmärk on, et eelnõu algselt mõtet ei moonutataks ning seega kaasneksid sellega ka reaalsed hinnalangused vee- ja kaugküttesektoris.
Eelnõu eesmärk on muuta kaugkütteseadust, ühisveevärgi- ja kanalisatsiooniseadust ning karistusseadustikku nii, et universaalteenust pakkuvate ja turgu valitsevate ettevõtete hinnakujunduses oleks tagatud parem tarbijate kaitse.
Monopolide ohjeldamise seadus<?xml:namespace prefix = o ns = "urn:schemas-microsoft-com:office:office" />
§ 1. Kaugkütteseaduses (RT I 2003, 25, 154; 2009, 39, 262) tehakse järgmised muudatused:
1) paragrahvi 8 täiendatakse lõikega 5 järgmises sõnastuses:
„(5) Konkurentsiamet töötab välja ja avalikustab hindade arvutamise ühtse metoodika ning lähtub sellest teenuse hindade kooskõlastamisel. Nimetatud metoodikast lähtub hindade kooskõlastamisel ka kohalik omavalitsus.“;
„(1) Konkurentsiametiga peavad kooskõlastama müüdava soojuse piirhinna igale võrgupiirkonnale eraldi kõik soojusettevõtjad“;
3) paragrahvi 9 lõiked 2 ja 3 tunnistatakse kehtetuks ning lõikest 10 jäetakse läbivalt välja sõnad „valla- või linnavalitsus.“;
4) paragrahvi 9 täiendatakse lõikega 91 järgmises sõnastuses:
„(91) Soojusettevõtja on kohustatud taotlema Konkurentsiametilt 30 päeva jooksul uue piirhinna kooskõlastamist piirhinna kehtestamisel aluseks olnud soojusettevõtja tegevusest sõltumatute ja soojuse hinda mõjutavate tegurite hinna vähenemisel rohkem kui 5 % võrra.“;
5) paragrahvi 9 täiendatakse lõikega 101 järgmises sõnastuses:
“(101) Konkurentsiamet võib soojusettevõtjale kehtestada ajutise soojuse müügi hinna olukorras, kus soojusettevõtja müüb soojust hinnaga, mis ei ole põhjendatud ega vasta käesoleva seaduse § 8 lõikes 3 sätestatud tingimustele ning soojusettevõtja ei järgi hinna kooskõlastaja tehtud ettekirjutust. Kehtestatud hind kehtib kuni soojusettevõtjale ei ole uut piirhinda kooskõlastatud.“
6) paragrahvi 35 sanktsioon muudetakse ja sõnastatakse järgmiselt:”;
„- karistatakse rahatrahviga kuni 500 000 krooni.“
7) seadust täiendatakse paragrahviga 351 järgmises sõnastuses:
„§ 351. Piirhinna muutmise taotluse esitamata jätmine
Juriidilise isiku poolt käesoleva seaduse § 9 lõikes 91 nõutud uue piirhinna kehtestamise taotluse esitamata jätmise eest – karistatakse rahatrahviga kuni 500 000 krooni.“.
§ 2. Ühisveevärgi ja kanalisatsiooniseaduses (RT I 1999, 25, 363; 2009, 29, 262) tehakse järgmised muudatused:
1) paragrahv 14 muudetakse ja sõnastatakse järgmiselt:
„§ 14. Veevarustuse ja reovee ärajuhtimise teenuse hind
(1) Veevarustuse ja reovee ärajuhtimise teenuse hind moodustub:
(2) Käesoleva paragrahvi lõikes 1 nimetatud teenuse hind kujundatakse selliselt, et vee-ettevõtjal oleks tagatud:
4) põhjendatud tulukus;
5) ühisveevärgi ja -kanalisatsiooni arendamine vastavalt ühisveevärgi ja -kanalisatsiooni arendamise kavale piirkonnas, kus ühisveevärgi ja -kanalisatsiooniga ühendatakse rohkem kui 50 protsenti elamuid, mille ehitusluba on välja antud enne 1999. aasta 22. märtsi.
(3) Konkurentsiamet töötab välja ja kehtestab veevarustuse ja reovee ärajuhtimise teenuste hindade arvutamise ühtse metoodika ning lähtub sellest veevarustuse ja reovee ärajuhtimise teenuse hindade kooskõlastamisel. Nimetatud metoodikast lähtub hindade kooskõlastamisel ka kohalik omavalitsus.“;
2) seadust täiendatakse paragrahviga 141 järgmises sõnastuses:
„§ 141. Veevarustuse ja reovee ärajuhtimise teenuse hinna kooskõlastamine
(1) Konkurentsiametiga peab veevarustuse ja reovee ärajuhtimise teenuse hinnad kooskõlastama kui vee-ettevõtja tegevuspiirkond asub reoveekogumisalal, mille reostuskoormus on 2000 inimest või rohkem.
(2) Käesoleva paragrahvi lõikes 1 nimetamata vee-ettevõtja peab kooskõlastama veevarustuse ja reovee ärajuhtimise hinnad kohaliku omavalitsusega. Hindade kooskõlastamisel on kohalikul omavalitsusel samad õigused ja kohustused mis Konkurentsiametil.
(3) Hinna kooskõlastamist taotlev vee-ettevõtja peab selgitama ja põhjendama hindade moodustumist ning lubama Konkurentsiametil kontrollida oma raamatupidamist ja andma oma majandustegevuse kohta vajalikke selgitusi.
(4) Konkurentsiamet teeb käesoleva paragrahvi lõikes 1 nimetatud hinna kooskõlastamise kohta otsuse 30 päeva jooksul, alates nõuetekohase hinnataotluse esitamisest. Eriti keeruka või töömahuka kooskõlastamistaotluse menetlemisel võib Konkurentsiamet pikendada seda tähtaega 60 päevani, teatades tähtaja pikendamisest enne esialgse tähtaja möödumist taotluse esitajale.
(6) Vee-ettevõtja on kohustatud taotlema Konkurentsiametilt 30 päeva jooksul uue hinna kooskõlastamist varem toimunud hinna kooskõlastamisel aluseks olnud käesoleva seaduse paragrahvi 14 lõikes 2 punktis 1 märgitud tootmiskulude vähenemisel rohkem kui 5%.
(7) Käesoleva paragrahvi lõikes 2 nimetatud vee-ettevõtja jaoks kehtestab kohaliku omavalitsuse volikogu, lähtudes käesoleva peatüki nõuetest, oma haldusterritooriumil osutatavate veevarustuse ja reovee ärajuhtimise teenuste hindade kooskõlastamise korra. Hinnad kooskõlastab valla- või linnavalitsus.
(8) Konkurentsiamet teostab riikliku järelvalvet kohaliku omavalitsuste poolt kooskõlastatud hindade üle.“;
3) seadust täiendatakse paragrahviga 142 järgmises sõnastuses:
„§ 142 Veevarustuse ja reovee ärajuhtimise teenuste ajutiste hindade kehtestamine
Konkurentsiamet on kohustatud kehtestama vee-ettevõtjale ajutised veevarustuse ja reovee ärajuhtimise teenuste hinnad olukorras, kus veeettevõtja müüb veevarustuse ja/või reovee ärajuhtimise teenust hinnaga, mis ei ole põhjendatud ega vasta käesoleva seaduse paragrahvi 14 lõikes 2 sätestatud tingimustele. Konkurentsiameti poolt kehtestatud ajutine hind kehtib kuni veeettevõtjale ei ole uut piirhinda kooskõlastatud.“;
4) seadust täiendatakse paragrahviga 143 järgmises sõnastuses:
„§ 143. Põhjendatud tulukuse piirmäärad
(1) Konkurentsiamet kinnitab ja avalikustab igal aastal veevarustuse ja reovee ärajuhtimise teenuste hinnas sisalduva põhjendatud tulukuse piirmäärad teenustele, mille hindasid kooskõlastab Konkurentsiamet või kooskõlastab kohalik omavalitsus.
(2) Vee-ettevõtja peab müüma veevarustuse ja reovee ärajuhtimise teenuste hinnaga, milles sisalduv põhjendatud tulukuse määr ei tohi ületada Konkurentsiameti poolt kinnitatud ja avalikustatud põhjendatud tulukuse piirmäära.
§ 3. Karistusseadustikus (RT I 2001, 61, 364; 2009, 39, 261) tehakse järgmised muudatused:
1) paragrahvi 399 täiendatakse lõikega 11 järgmises sõnastuses:
“(11) Ebaõiglaste äritingimuste kehtestamise, ostjate kahjuks tootmise või teenindamise või kaubaturu, tehnilise arengu või investeeringute piiramise, samuti muu tegevuse eest, millega on kaasnenud ettevõtja turgu valitseva seisundi oluline kuritarvitamine kaubaturul, – karistatakse rahalise karistuse või kuni kolmeaastase vangistusega.“;
2) paragrahvi 402 täiendatakse lõikega 11 järgmises sõnastuses:
„(11) Teisele ettevõtjale mõistlikel ja mittediskrimineerivatel tingimustel võrgustikule, infrastruktuurile või muule olulisele vahendile juurdepääsu mittelubamise eest, samuti muu tegevuse eest, millega on kaasnenud eri- või ainuõigust või olulist vahendit omava ettevõtja seaduses sätestatud kohustuste oluline rikkumine, – karistatakse rahalise karistuse või kuni kolmeaastase vangistusega.“.
§ 4. Konkurentsiseadust (RT I 2001, 56, 332; 2007, 66, 408) täiendatakse paragrahviga 621 järgnevas sõnastuses:
„§ 621. Põhjendatud tulukuse määrade kinnitamine ja avalikustamine
(1) Konkurentsiamet kinnitab ja avalikustab vähemalt kord aastas põhjendatud tulukuse piirmäärad neile elektri-, vee-, gaasi- ja kaugkütteettevõtjatele nende tegutsemisvaldkondades, mille hindu kooskõlastab vastavalt seadusele konkurentsiamet või valla- või linnavalitsus.
(2) Konkurentsiamet ja kohalikud omavalitsused juhinduvad hindade kooskõlastamisel ja järelevalve teostamisel vastavaks perioodiks kinnitatud ja avalikustatud põhjendatud tulukuse määradest.“.
MTÜ Eesti Omanike Keskliit
Taavi Madiberk, peasekretär
taavi@omanikud.ee
Kristel: :)
Kommentaar lisatud: 24. mai 2010 kell 20:47
kalju: sissetulekuta inimeste röövlid
Kommentaar lisatud: 13. juuli 2011 kell 17:38
elektri hind verrsus sissetulek
Zinaida: sissetulekuta inimeste röövlid
Kommentaar lisatud: 14. november 2012 kell 14:50
töötame 1 aasta pensionile saame 0,3 aastat,kuna see muudetekse?
Kommentaar lisatud: 14. veebruar 2013 kell 13:23
Tõesti, aitab röövimisest!
Leonardo: Monopolid
Kommentaar lisatud: 20. mai 2014 kell 21:40
ammu aeg!